open-index/open-wikipedia-markdown huggingface dataset:
Պակիստանի գլխավոր դատախազ

**Պակիստանի գլխավոր դատախազը** Պակիստանի կառավարության գլխավոր իրավաբանն է և իրավական խորհրդատուն, ունի դաշնային նախարարի կոչում և կարգավիճակ։ Գլխավոր դատախազը, որն իրականացնում է դատախազի գործառույթները, առաջադրվում է վարչապետի կողմից և նշանակում նախագահի կողմից։ Մինչև պաշտոնավարման դադարեցումը սահմանադրությունն արգելում է գլխավոր դատախազին զբաղվել մասնավոր գործունեությամբ։ 
250px|right|thumb|Պակիստանի Գերագույն դատարանի շենքը՝ գլխավոր դատախազի նստավայրը
2023 թվականի փետրվարի 2-ից Պակիստանի մուսուլմանական լիգա կուսակցությունից Շեհզադ Աթա Էլահին զբաղեցնում է գլխավոր դատախազի պաշտոնը։ Նախորդ գլխավոր դատախազը եղել է Աշտար Աուսաֆ Ալին, որի հրաժարականն ընդունվել է 2023 թվականի հունվարի 19-ին։ Ամենաերկար զբաղեցրած գլխավոր դատախազը Շարիֆուդդին Փիրզադան է, ամենաշատը՝  Աբդուլ Մունշին։

## Գլխավոր դատախազների ցուցակ
 Մուսուլմանական լիգա (2)
 Պակիստանի ժողովրդական կուսակցություն (9)
 Պակիստանի մուսուլմանական լիգա (6)
 Շարժում հանուն արդարության (2)
 Անկուսակցական (4)
 Պակիստանի բանակ (13)

}
| 
|- align="center"
!style="background: #E6E6FA;" |-
| 90px
| Խալիդ Ջավեդ Խան
| 
|17 August 2018
|56
|- align="center"
!style="background: #FF0000;" |
| 90px
| Անվար Մանսուր Խան
|Օգոստոսի 18, 2018
|20 February 2020
| 551
|- align="center"
!style="background: #FF0000;" |
| 90px
| Խալիդ Ջավեդ Խան
|Փետրվորի 22, 2020
|10 April 2022
|779
|- align="center"
!style="background: #ADFF2F;" |
| 90px
| Աշտար Աուսաֆ Ալի
| 
| 
| 
|- align="center"
!style="background: #ADFF2F;" |
| 90px
| Շեհզադ Աթա Էլահի
| 
| *Գործող*
|
|}

## Ծանոթագրություններ

## Արտաքին հղումներ
* Attorney General for Pakistan

Կատեգորիա:ԱԽՎ նախագծի հոդվածներ
Կատեգորիա:Իրավաբանական մասնագիտություններ
Կատեգորիա:Պակիստանի իրավունք
Կատեգորիա:Պակիստանցի իրավագետներ
Համուրպետ լիճ

**Համուրպետ լիճ** կամ **Ակդողան լիճ**, հրաբխային լիճ, որը գտնվում է Մուշ նահանգի Վարդո շրջանի սահմաններում։ Լճի անունը հայերեն նշանակում է *չորացած ամրոց*։ Հանրապետությունից հետո ընդունված օրենքով Արևելյան Անատոլիայում հայկական տեղանունները փոխարինվել են թուրքերենով։

## Պատմություն
Ըստ Ղուկաս Ինճիճյանի՝ այս լեռներում գտնվող Համուրպերտ կամ Համլպերտ ամրոցում մինչև 1760-ական թվականները իշխել է սասունցի բեկերի (մելիքների) տոհմը։

## Աշխարհագրություն
մինի|266x266px|աջից|Տարածաշրջանի քարտեզ
Բույուկ (Մեծ) Համուրպետ․ ծովի մակարդակից բարձր է 2149 մ, խորությունը՝ 21 մ։ 1088 կմ² տարածք ունեցող լիճը սնվում է աղբյուրների ջրերով և հալված ձյան ջրով։ Բույուկ Համուրպետի ջրերը, որի մակարդակը տարվա ընթացքում առանձնապես չի փոխվում, ձմռանը սառչում են։ Լիճն իր ավելցուկային ջուրը թափում է Իսկենդեր գետ։

Քյուչուք (Փոքր) Համուրպետը գտնվում է Բույուկ Համուրպետ լճից 300 մ հարավ։ Այն ունի 47 մ խորություն։

## Կենդանական աշխարհ
Լճի հիմնական ձուկը սովորական ծածանն է։ Լճում ապրող հիմնական թռչուններն են բադերը, սագերը և կռունկները։ Լճի շուրջը կան արջեր։

## Ծանոթագրություններ

Կատեգորիա:Թուրքիայի լճեր
Կատեգորիա:Լճեր այբբենական կարգով
Կատեգորիա:Մուշի մարզ
Կլադնո

**Կլադնո** (), քաղաք և ընդլայնված լիազորություններով համայնք Չեխիայի Միջինչեխական երկրամասում (պատմական Բոհեմիա մարզի կենտրոնական հատվածում), որի կազմի մեջ մտնող նույնանուն շրջանի վարչական կենտրոնն է։ Ընկած է Կլադնո լճի ափին, երկրի մայրաքաղաք Պրահայից մոտավորապես 25 կիլոմետր դեպի հյուսիս-արևմուտք։ Զբաղեցնում է 36,97 քառակուսի կիլոմետր տարածք։ Բնակչության թվաքանակը 2023 թվականի հունվարի 1-ի տվյալներով եղել է 68 436։ Չեխիայի արդյունաբերական կենտրոններից է։

## Ժողովրդագրություն

## Ստուգաբանություն
Քաղաքի անվանումն առաջացել է չեխերեն *kláda*՝ *գերան* բառից։ Հին չեխերենում *kladno* նշանակել է հասունացած անտառ, որտեղից գերաններ են ձեռք բերվել։

## Պատմություն
* 1318&nbsp;— Բնակավայրն առաջին անգամ հիշատակվել է պատմական փաստաթղթերում։ 
* 1561&nbsp;— Ստացել է քաղաքի կարգավիճակ, շուկայական առևտուր և տարեկան երկու տոնավաճառ կազմակերպելու իրավունք։
* 1830&nbsp;— Շարք է մտել երկաթուղին, որով փայտանյութ ու փայտածուխ է հասցվել Պրահա։
* 1850&nbsp;— Շահագործման է հանձնվել քարածխի առաջին հանքը, հինգ տարի անց՝ առաջին դոմնային վառարանը։
* 1889&nbsp;— Սկսել է գործել «Պոլդի» մետալուրգիական կոմբինատը, որը սոցիալիստական վարչակարգի օրոք վերանվանվել է (՝ «Ազգային պողպատաձուլական ձեռնարկությունների միավորում»)։

## Արդյունաբերություն
20-րդ դարավերջին «Պոլդի»-ն սնանկացման եզրին էր հասել, քաղաքի բնակչության շրջանում գործազրկությունն էլ հասել էր 11 տոկոսի։ Ձեռնարկված միջոցների շնորհիվ դրությունը շտկվել է։

Կլադնոյում գործող խոշոր ձեռնարկություններից են.
* LEGO&nbsp;— այդ ընկերության միակ գործարանն է, որ գտնվում է Դանիայի սահմաններից դուրս։
* Sagem&nbsp;— արտադրում է բջջային հեռախոսներ։
* Showa Aluminium&nbsp;— արտադրում է ավտոմեքենաների կոնդիցիոներներ։
* Մետալուրգիական ձեռնարկությունները կողմնորոշվել են անհատական պատվերների կատարման, փոքր խմբաքանակներով բարձրորակ արտադրանքի թողարկման ուղղությամբ (օրինակ՝ վիրաբուժական պողպատե գործիքներ, նավերի շարժիչների ու տուրբինների լիսեռներ և այլն)։

## Անվանի անձինք
* Հուգո Անտոն Ֆիշեր (1854-1916)&nbsp;— ամերիկացի բնանկարիչ
* Վյաչեսլավ Սուկ (1861-1933)&nbsp;— դիրիժոր
* Անտոն Չերմակ (1873-1933)&nbsp;— ամերիկյան քաղաքական գործիչ, Չիկագոյի քաղաքապետ (1931-1933).
* Զդենեկ Միլեր (1921-2011)&nbsp;— նկարիչ-անիմատոր
* Օտա Պավել (1930-1973)&nbsp;— արձակագիր, լրագրող
* Իրժի Դինստբիր (1941-2011)&nbsp;— քաղաքական գործիչ, Չեխոսլովակիայի արտաքին գործերի նախարար (1989-1992).
* Պետր Պիտգարտ (1941)&nbsp;— քաղաքական գործիչ, Չեխիայի Սենատի ղեկավար (1996-1998, 2000-2004).
* Վլաստիմիլ Հորտ (1944)&nbsp;— շախմատիստ, գրոսմայստեր
* Ֆրանտիշեկ Կաբեռլե (1951)&nbsp;— չեխ հոկեյիստ, աշխարհի չեմպիոն
* Յան Սուխոպարեկ (1969)&nbsp;— չեխ ֆուտբոլիստ
* Յարոմիր Յագր (1972)&nbsp;— չեխ հոկեյիստ, օլիմպիական չեմպիոն
* Յոզեֆ Կոշտյալեկ (1909 - 1971)&nbsp;— չեխ ֆուտբոլիստ, 1934 թ. աշխարհի առաջնության արծաթե մեդալակիր
* Ցիրիլ Բոուդա (1901 - 1984)&nbsp;— նկարիչ

## Պատկերասրահ

Image:Kladno neorenaissance house.jpg
Image:Kladno CZ Mining sculpture Vana Stone 043.jpg
Image:Birth house of Cyril Bouda in Kladno.jpg
Image:Kladno, Rozdělov, Kostel sv Václava.jpg
Image:Kladno KL CZ poliklinika 055.jpg


## Քույր քաղաքներ

## Ծանոթագրություններ

## Արտաքին հղումներ
*

Կատեգորիա:1318 թվականին հիմնադրված բնակավայրեր
Կատեգորիա:Չեխիայի բնակավայրեր
Կատեգորիա:Չեխիայի քաղաքներ
Ճշմարտությունը Հարի Քվեբերտի գործի մասին (գիրք)

**«Ճշմարտությունը Հարի Քվեբերտի գործի մասին»** (), շվեյցարացի գրող Ջոել Դիկերի դետեկտիվ վեպը, որն առաջին անգամ հրատարակվել է 2012 թվականին՝ Շվեյցարիայում՝ ֆրանսերեն։ 2014 թվականին վեպը հրատարակվել է ԱՄՆ-ում։ «Ֆրանսիական ակադեմիայի մեծ մրցանակ վեպի համար» մրցանակակիր և «Լիցեյիստների Գոնկուրյան մրցանակի» դափնեկիր դառնալուց հետո վեպը դարձել է համաշխարհային բեսթսելլեր և թարգմանվել մոտ 33 լեզվով։ Գրքի բնօրինակ ֆրանսերեն տարբերակը վաճառվել է մոտ մեկ միլիոն օրինակով օրինակով, թարգմանված տարբերակը՝ մոտ երկու միլիոն օրինակով։

2017 թվականին վեպի հիման վրա նկարահանվել է մինի-սերիալ, որը թողարկվել է 2018 թվականի հոկտեմբերին։

2023 թվականին Սամվել Գասպարյանի թարգմանությամբ գիրքը Newmag հրատարակչությունում հրատարակվել է հայերեն, շնորհանդեսը տեղի է ունեցել նույն թվականի սեպտեմբերի 9-ին՝ «Ֆրանսիական գրքի փառատոն» միջոցառման ընթացքում։

## Սյուժե
15 տարեկան Նոլա Կելերգանը 1975 թվականի օգոստոսի 30-ին գնում է անտառ ու անհետանում։ 33 տարի հետո երիտասարդ գրող Մարկուս Գոլդմանն գնում է Ավրորա քաղաք, որպեսզի գրական քաջալերում ձեռք բերի ու հետ չմնա իր հրատարակչի սահմանած վերջնաժամկետից։ Մարկուս Գոլդմանը նաև ուզում է հանդիպել Ամերիկայի ամենահեղինակավոր գրողներից մեկին՝ իր ուսուցիչ Հարի Քվեբերտին, սակայն սենսացիոն իրադարձությունը խանգարում են Մարկուսի ծրագրերին։ Հարիին ներկայացվում է 15 ամյա աղջկան սպանելու մեղադրանք, քանի որ նրանց միջև սիրավեպ էր եղել։ Հարիին մեղադրելուց հետո Մարկուսը սկսում է իր քննությունը։ Հարիի գրական կարիերան և կյանքը փրկելու համար Մարկուսը պետք է պատասխանի երեք հարցի՝ ո՞վ է սպանել Նոլա Կելերգանին, ի՞նչ է կատարվել 1975 թվականին Ավրորայում, և ի՞նչ է պետք իսկական վեպ գրելու համար։ Մարկուսի հետաքննության արդյունքը դառնում է նրա հաջորդ գիրքը։

## Ծանոթագրություններ

## Արտաքին հղումներ
*Harry Quebert: The French thriller that has taken the world by storm
*Dan Brown-trumping French bestseller due in English next year
*International Best-Seller ‘The Truth About the Harry Quebert Affair’ Lands Big-Money U.S. Deal

Կատեգորիա:2012 գրքեր
Կատեգորիա:2012 վեպեր
Կատեգորիա:21-րդ դարի գրականություն
Կատեգորիա:Newmag հրատարակչության գրքեր
Կատեգորիա:Գրական ստեղծագործություններ այբբենական կարգով
Կատեգորիա:Գրական ստեղծագործություններ այբբենական կարգով
Կատեգորիա:Շվեյցարական գրականություն
Կատեգորիա:Շվեյցարիայի մշակույթ
Կատեգորիա:Ֆրանսերեն գրքեր
Կատեգորիա:Ֆրանսերեն վեպեր
Վլադիսլավ Գաբով

**Վլադիսլավ Գաբով** (, ), լատվիացի ֆուտբոլիստ, «Սալասպիլս» ակումբի պաշտպան։ Հանդես է եկել Լատվիայի ֆուտբոլի ազգային հավաքականի կազմում։

## Կարիերա
Ռիժայի ֆուտբոլային դպրոցի սան է։ Վլադիսլավ Գաբովը իր ֆուտբոլային կարիերան սկսել է «Մուլտիբանկ» ակումբում։ 2004 թվականի սկզբին տեղափոխվել է «Աուդու» ակումբ, որի կազմում նորամուտ է ունեցել Լատվիայի ֆուտբոլի բարձրագույն լիգայում։

2005 թվականի մրցաշրջանից առաջ միացել է նորաստեղծ «Օլիմպ» ակումբին։

2006 թվականի սկզբին Վլադիսլավ Գաբովը տեղափոխվել է Էստոնիա, որտեղ միացել է Տալլինի «ՏՖՄԿ» ակումբին։ 2006 թվականի մրցաշրջանում «ՏՖՄԿ» ակումբի կազմում դարձել է Էստոնիայի գավթի և սուպերգավաթի գավաթակիր, իսկ 2007 թվականի մրցաշրջանում դարձել է Էստոնիայի առաջնության բրոնզե մեդալակիր։

2008 թվականի մարտին Վլադիսլավ Գաբովը երկու տարի ժամկետով պայմանագիր է կնքել Դաուգավպիլսի «Դաուգավա» ակումբի հետ։ Նույն թվականի մրցաշրջանին նա իր ակումբի հետ հաղթել է Լատվիայի գավաթում, իսկ նոյեմբերին հրավիրվել է հավաքականի պահեստազոր։ Մրացաշրջանի ավարտից հետո ըստ eSports.lv վարկածի՝ Վլադիսլավ Գաբովը ընգրկվել է բարձրագույն լիգայի խորհրդանշական հավաքականում։

2009 թվականի սկզբին Դաուգավպիլսի «Դաուգավա» և «Դինաբուրգ» ակումբների միավորումից հետո Վլադիսլավ Գաբովը ընդգրկվել է միացյալ ակումբի հիմնական կազմում և շարունակել է հանդես գալ «Դինաբուրգ» ակումբի կազմում։ Նույն տարվա ամռանը նա փորձաշրջան է անցել «ԲԱՏԷ»-ում և Ուկրաինայի «Զակարպատյե» ակումբում․ ակումբներից ոչ մեկը չի հետաքրքրվել նրանով։

2009 թվականի հոկտեմբերի 5-ին «Դինաբուրգ» ակումբը որակազրկվել է Լատվիայի բարձրագույն լիգայից, իսկ 2010 թվականի հունվարի 8-ին Լիտվիայի ֆուտբոլի ֆեդերացիան կարգապահական կոմիտետը որակազրկել է «Դինաբուրգ»-ի 13 խաղացողների, որոնց թվում էր նաև Վլադիսլավ Գաբովը։

Չնայած դրան՝ 2010 թվականի փետրվարին Վլադիսլավ Գաբովը փորձաշրջան է անցել «Վենտսպիլս» ակումբում, որի հետ շուտով պայմանագիր է կնքել։ Դեղնակապույտների շարքում Վլադիսլավ Գաբովը նախ եղել է փոխչեմպիոն, ապա նաև Լատվիայի չեմպիոն, կրկին նվաճել Է Լատվիայի գավաթը, ինչպես նաև խաղացել է Բալթյան լիգայի երկու եզրափակիչներում։ 2011 թվականի մրցաշրջանի ավարտից հետո Վլադիսլավ Գաբովը ներառվել է Լատվիայի բարձրագույն լիգայի 22 լավագույն ֆուտբոլիստների թվում։

2012 թվականի փետրվարին Վլադիսլավ Գաբովը տեղափոխվել է Ռիգայի «Մետա» ակումբ։

2015 թվականի փետրվարին պայմնագիր է կնքել Ռուսաստանի Սարտովի «Սոկոլ» ֆուտբոլային ակումբի հետ։

2015 թվականի ամառից հանդես է եկել Լեհաստանի Կելցեի «Կորոնա» ակումբում։ 2017 թվականից խաղացել է Կիպրոսի «Պաթոս» ակումբում։

## Ձեռքբերումներ
* Լատվիայի չեմպիոն՝ 2011
* Լատվիայի առաջնության արծաթե մեդալակիր (3)՝ 2010, 2013, 2014
* Լատվիայի գավաթի գավաթակիր (2)՝ 2008, 2011
* Էստոնիայի առաջնության բրոնզե մեդալակիր՝ 2007
* Էստոնիայի Սուպերգավաթի գավաթակիր՝ 2006
* Էստոնիայի գավաթի գավաթակիր՝ 2006
* Բալթյան լիգայի չեմպիոն՝ 2010
* Բալթյան լիգայի եզրափակչի մասնակից՝ 2011

## Ծանոթագրություններ

## Արտաքին հղումներ
* Профиль на сайте ''Sportbox.ru''

Կատեգորիա:Լատիշ ֆուտբոլիստներ
Կատեգորիա:Լատվիայի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Լուիս Էչևերիա Ալվարես

**Լուիս Էչևերիա Ալվարես** (, ), մեքսիկացի պետական և քաղաքական գործիչ, Մեքսիկայի նախագահը 1970 թվականի դեկտեմբերի 1-ից մինչև 1976 թվականի նոյեմբերի 30։

## Կենսագրություն
Ծնվել է երկրի մայրաքաղաք Մեխիկոյում։ 1945 թվականին ավարտել է Ազգային ինքնավար համալսարանի իրավաբանական ֆակուլտետը և մի քանի տարի դասավանդել այս ֆակուլտետում։ 1946 թվականից՝ Ինստիտուցիոնալ հեղափոխական կուսակցության (ԻՀԿ) անդամ, որում ղեկավար պաշտոններ է զբաղեցրել, 1949-1952 թվականներին աշխատել է՝ մամուլի և քարոզչության վարչությունում, 1957-1958 թվականներինեղել է ԻՀԿ Ազգային գործկոմի գործադիր քարտուղար։

Մեղադրվել է 1968 թվականի հոկտեմբերի 2-ին ուսանողական ցույցը գնդակահարելու մեջ, սակայն տասնամյակներ անց արդարացվել է հատուկ տրիբունալի կողմից, որը հետաքննել է տեղի ունեցածի բոլոր հանգամանքները։

1973 թվականի ապրիլի 12-19-ը պաշտոնական այցով եղել է ԽՍՀՄ-ում։

Նրա կառավարությունը իրականացրել է բարեփոխական բնույթի սոցիալ-տնտեսական մի շարք միջոցառումներ։ Արտաքին քաղաքականության մեջ հավատարիմ է եղել տարբեր հասարակական կարգեր ունեցող պետությունների խաղաղ գոյակցության սկզբունքին, հանդես է եկել նրանց միջև իրավահավասար գործարար համագործակցության օգտին։

2018 թվականի հունվարի 15-ին նրան սխալմամբ մահացած են ճանաչել, սակայն ավելի ուշ նրա մահը չի հաստատվել։ 2018 թվականի հունվարի 17-ին իր 96-ամյակը նշել է հիվանդանոցում, իսկ հաջորդ օրը դուրս է գրվել։

Էչեվերիան մահացել է Կուեռնավակայի իր տանը 2022 թվականի հուլիսի 8-ին՝ կյանքի 101-րդ տարում։

## Ծանոթագրություններ

## Գրականություն
* *Ross J. «Mexico.Geschichte-Gesellschaft-Kultur», 2005* ISBN 3-89771-018-8.

## Արտաքին հղումներ
* 
* 
* 

Կատեգորիա:Մեքսիկայի նախագահներ
Կատեգորիա:Պետական գործիչներ
Կատեգորիա:Մեքսիկայի քաղաքական գործիչներ
Կատեգորիա:Մեքսիկացի դիվանագետներ
Կատեգորիա:Բաղնիքի շքանշանի Մեծ Խաչի ասպետներ
Կատեգորիա:Երկարակյացներ
Գունթար Անտոմս

**Գունթար Անտոմս** (, ), լատվիացի իրավաբան և շախմատիստ, միջազգային վարպետ (2001), Լատվիայի 2001 թվականի շախմատի առաջնության չեմպիոն։

## Կենսագրություն
Գունթար Անտոմսի առաջին հաջողությունը շախմատում եղել է 14 տարեկանում, երբ Լատվիայի դպրոցականների առաջնությունում նա գրավել է 4-րդ տեղը։ Երեք տարի անց  Էդվինա Չենգիսի հետ կիսել է առաջին տեղը Լատվիայի երիտասարդական առաջնությունում։ Գունթար Անտոմսը բազմիցս մասնակցել է Լատվիայի շախմատի առաջնության եզրափակիչներին, 2001 թվականին նա դարձել է չեմպիոն չեմպիոն՝ իրենից հետ թողնելով գրոսմայստերներ Վիեստուրաս Մեյերսին, Արթուրաս Նեյկշանային, Յանիս Կլովանասին, Զիգուրդ Լանկասին և Իլմարս Ստարոստիցին։ Նույն թվականին նա նվաճել է նաև ՖԻԴԵ-ի միջազգային վարպետի կոչումը։ Ներկայացրել է Լատվիայի հավաքականը շախմատի 2004 թվականի օլիմպիադայում, խաղացել է երկրորդ պահեստային խաղատախտակի վրա, իսկ 2001 թվականի Եվրոպայի շախմատի թիմային առաջնությունում՝ չորրորդ խաղատախտակի վրա։

Գունթար Անտոմսը եղել է Լատվիայի շախմատի ֆեդերացիայի փոխնախագահ ու խորհրդի անդամ։

## Վարկանիշի փոփոխություն

## Իրավաբանական գործունեություն
Գունթար Անտոմսը 1978 թվականին ավարտել է Ռիգայի թիվ 2 միջնակարգ դպրոցը, 1983 թվականին՝ Լատվիայի համալսարանի իրավաբանական ֆակուլտետը։

1984 թվականից եղել է Ռիգայի Լենինգրադի շրջանային դատախազության քննիչ, 1985 թվականից՝ քննչական բաժնի դատախազ, իսկ 1988 թվականի փետրվարից մինչև 1988 թվականի հոկտեմբերը՝ առանձնապաես կարևոր գործերով քննիչ։ Դրանից հետո աշխատել է տարբեր իրավական պաշտոններում։ 1993 թվականի ապրիլի 12-ից փաստաբան է իր գրասենյակում։ Գունթար Անտոմսը Բալթյան միջազգային արբիտրաժային դատարանի նախագահության անդամ է, Լատվիայի քրեական իրավաբանների ասոցիացիայի անդամ

## Ծանոթագրություններ

## Արտաքին հղումներ
* Քարտը ՖԻԴԵ-ի կայքում
* Карточка Гунтара Антомса на сайте chessgames.com
* Карточка Гунтара Антомса на сайте 365chess.com
* Карточка Гунтара Антомса на сайте chesstempo.com
* Личная карточка Гунтара Антомса на сайте OlimpBase.org (Шахматные олимпиады)
* Личная карточка Гунтара Антомса на сайте OlimpBase.org (Командные чемпионаты Европы)

Կատեգորիա:Իրավաբանական անձինք
Կատեգորիա:Շախմատային օլիմպիադաների մասնակիցներ
Կատեգորիա:Շախմատի միջազգային վարպետներ
Համահայկական աշխատավորական կուսակցություն

**Համահայկական Լեյբորիստական կուսակցություն**, որը հայտնի է նաև որպես **Համահայկական աշխատավորական կուսակցություն**, Սոցիալ-դեմոկրատական քաղաքական կուսակցություն Հայաստանում։

## Պատմություն
2003 թվականի Հայաստանի խորհրդարանական ընտրություններից առաջ կուսակցությունը հայտարարել է իր աջակցության մասին և աջակցել է Հայ Յեղափոխական Դաշնակցության քարոզարշավի ֆինանսավորմանը։ Ընտրությունների արդյունքներով կուսակցությունը Հայ Յեղափոխական Դաշնակցության ընտրական ցուցակի կազմում Ազգային ժողովում ստացել է երկու մանդատ։

2007 թվականի Հայաստանի խորհրդարանական ընտրություններից առաջ կուսակցության մեկ անդամ Հայաստանի Հանրապետական կուսակցության ընտրական ցուցակով դարձել է Ազգային ժողովի պատգամավոր։ 2007 թվականից կուսակցությունը չի մասնակցել Հայաստանի հետագա խորհրդարանական ընտրություններին։

## Տես նաև
* Հայաստանի պետական կառավարման համակարգ 
* Քաղաքացիական պայմանագիր

## Ծանոթագրություններ

Կատեգորիա:Կուսակցություններ այբբենական կարգով
Կատեգորիա:Հայաստանի կուսակցություններ
Կմախքի մկանների ջղաձգումներ

**Կմախքի մկանների ջղաձգումներ** կամ **մկանային ձգումներ**, մկանների կամ դրա մի մասի էպիզոդիկ հանկարծակի, ակամա, ցավոտ կծկում, որը կարող է տևել վայրկյաններ կամ րոպեներ, ազդակիր մկանների տեսանելի կամ զգացող սեղմումով։ Սովորաբար նոպաները տեղի են ունենում հանգստի ժամանակ, հաճախ գիշերը։ Ցնցումներին առավել հաճախ ենթարկվում են ոտքերի սրունքները։

Նոպաները շատ տարածված երևույթ են և կապված են ֆիզիկական ծանրաբեռնվածության, հղիության, ծերության հետ, նման դեպքերում նոպաները կոչվում են իդիոպաթիկ, քանի որ բացակայում է որևէ պաթոլոգիա։ Բացի բարորակ լինելուց, նոպաները կարող են կապված լինել նաև բազմաթիվ պաթոլոգիական պայմանների հետ։

Շնորհիվ այն բանի, որ նոպաների առաջացումը անկանխատեսելի է, դրանք բավականին դժվար է ուսումնասիրել փորձարարական եղանակով, և դրանց պաթոֆիզիոլոգիան մնում է վատ ուսումնասիրված։ Նոպաների բնույթի որոշակի պատկերացում են տվել առողջ մարդկանց մոտ նոպաների արհեստական ինդուկցիայի հետ կապված փորձերը, որոնց համար օգտագործվել են որոշակի ֆիզիոլոգիական պրոցեդուրաներ կամ էլեկտրական խթանում։ Էլեկտրականորեն առաջացած սպազմերի դեպքում որոշ մկաններ ավելի հակված էին նոպաների, քան մյուսները։ Խթանման դեպքում նույնպես սպազմերը չեն սկսվում, եթե մկանը չի կծկվել։ Որոշ ուսումնասիրություններ ցույց են տալիս, որ նոպաների ժամանակ նյարդային ակտիվությունը ծագում է ողնուղեղից։

Սպազմի հայեցակարգը ավելի նեղ է, քան մկանների սպազմի հայեցակարգը, սպազմերը ներառում են մկանների ցանկացած ակամա կծկում։ Նոպաները տարբերվում են մկանների կոնտրակտուրայից, որը նույնպես ցավոտ է և ակամա, բայց որի ընթացքում էլեկտրական ակտիվություն չի նկատվում։ Նոպաները նույնպես տարբերվում են դիստոնիայից, նոպաների տարբերակիչ առանձնահատկություններն են հանկարծակի սենսացիաների սուր առաջացմամբ, միայն մեկ մկանների ներգրավմամբ և նոպաների ինքնաբուխ դադարեցմամբ կամ ազդակիր մկանների ձգմամբ դրանց դադարեցմամբ։ Նոպաներ և անհանգստություն, որոնք առաջանում են անհանգիստ ոտքերի համախտանիշով, չեն դիտարկվում որպես սպազմեր և տհաճ զգացողություններ։

## Ընդհանուր տեղեկություններ
Գրականության մեջ նոպա հասկացությունն օգտագործվում է մկանների ցավի ախտանիշները նկարագրելու համար, դրանց ակամա կծկումը։ Սահմանումը կարող է ներառել ինչպես մեկ մկան կամ դրա մի մասը, այնպես էլ մեկ մկան կամ մկանների խումբ։ Կան սահմանումներ, որոնք կարող են ներառել սպազմեր, մալգիա և կոնտրակտուրա։ Իրականում, իրական մկանային սպազմը բնութագրվում է որպես ցավոտ, ակամա մկանային կծկում, որի դեպքում մկանների կարծրացումը տեսանելի կամ շոշափելի է, մինչդեռ սպազմերը հասկացվում են որպես կմախքի մկանների սպազմեր։ Մկանների սպազմերը կարող են առաջանալ նաև մկանների սպազմերի պատճառով։ Մկանների կոնտրակտուրան, դիստոնիան և տետանիան նոպաների նման վիճակներ են, բայց այս վիճակները իրական նոպաներ չեն։

## Ծանոթագրություններ

Կատեգորիա:Ախտանիշներ
Կատեգորիա:Նյարդաբանություն
Կատեգորիա:Սպորտային բժշկագիտություն
Ցիրիլ Բոուդա

**Ցիրիլ Բոուդա**, christened **Cyrill Mikoláš Bouda** (չեխ.՝ *Cyrill Mikoláš Bouda*. ), 20-րդ դարի չեխ նկարիչ, գրաֆիկ, պատկերազարդող, Պրահայի Կառլյան համալսարանի պրոֆեսոր։

## Կենսագրություն
Ծնվել է 1901 թվականին Կլադնո քաղաքում, մանկավարժի ընտանիքում. հայրը դպրոցում գծագրություն էր դասավանդում։ 1923 թվականին ավարտել է Պրահայի կիրառական արվեստների բարձրագույն դպրոցը, 1926 թվականին՝ Պրահայի կերպարվեստի ակադեմիան, որտեղ աշակերտել է Մաքս Շվաբինսկուն։ 1946—1972 թվականներին պրոֆեսորի կոչումով դասավանդել է Պրահայի Կառլյան համալսարանի մանկավարժական ֆակուլտետում։

## Ստեղծագործություն
Երկրորդ համաշխարհային պատերազմից հետո հիմնականում ստեղծագործել է գրաֆիկայի ասպարեզում՝ կիրառելով գրաֆիկական զանազան տեխնիկաներ (լիտոգրաֆիա, քսիլոգրաֆիա և այլն)։ Պատկերազարդել է բազմաթիվ գրքեր ու եկեղեցական վիտրաժներ։ Հիշարժան են հատկապես Օսկար Ուայլդի վիպակների ժողովածուի (1928), Կարել Մախայի «Մայիս» պոեմի (1939), Հանս Քրիստիան Անդերսենի «Հեքիաթներ» գրքի նկարազարդումները։

Ցիրիլ Բոուդան հանդես է եկել որպես չեխոսլովակյան մի ամբողջ շարք նամականիշների դիզայնի հեղինակ, այդ թվում՝ իր ծննդավայր Կլադնոյի հիմնադրման 400-ամյակի առթիվ 1961 թվականին թողարկված դրոշմանիշի։

## Պարգևներ և մեծարանք
Ցիրիլ Բոուդային 1961 թվականին շնորհվել է վաստակավոր նկարչի, 1976 թվականին՝ ժողովրդական նկարչի, 1974 թվականի նոյեմբերի 24-ին՝ Կլադնոյի պատվավոր քաղաքացու կոչում. {{small|заслуженный художник, народный художник, почётный гражданин Кладно:

1989 թվականին՝ չեխոսլովակյան փոստային նամականիշի օրվա կապակցությամբ, նրա դիմապատկերով դրոշմանիշ է թողարկվել։

## Ծանոթագրություններ

## Արտաքին հղումներ
* 
* 
* 

Կատեգորիա:20-րդ դարի նկարիչներ
Կատեգորիա:Կարլի համալսարանի շրջանավարտներ
Կատեգորիա:Նամականիշերի դիզայներներ
Կատեգորիա:Չեխ նկարիչներ
Իմպիչմենթ դաշինք

**Իմպիչմենթ դաշինք**, քաղաքական կուսակցություն Հայաստանում։

## Պատմություն
2007 Հայաստանի խորհրդարանական ընտրություններից հետո կուսակցությունը մանդատ չի ստացել՝ ստանալով համաժողովրդական ձայների ընդամենը 1,29%-ը։ Միության ղեկավարը եղել է Նիկոլ Փաշինյանը։ Խորհրդարանական ընտրություններում դաշինքի ցուցակը գլխավորել է Նիկոլ Փաշինյանը, երկրորդ համարը եղել է Պահպանողական կուսակցության առաջնորդ Միքայել Հայրապետյանը, երրորդը՝ «Ժողովրդավարական հայրենիք» կուսակցության առաջնորդ Պետրոս Մակեյանը։ Խորհրդարանական ընտրություններում «Իմպիչմենթ»-ը զբաղեցրել է 12-րդ տեղը՝ հավաքելով ձայների 1,29% -ը (ավելի քան 17 հազար ընտրող)։ Նիկոլ Փաշինյանը կեղծված որակել է ընտրությունների արդյունքները և պահանջել նոր ընտրություններ նշանակել։ Միության հիմնական նպատակը եղել է նախագահ Ռոբերտ Քոչարյանի իմփիչմենթը։ Կուսակցությունը պաշտոնապես լուծարվել է 2008 թվականին՝ ՀՀ նախագահական ընտրություններում Լևոն Տեր-Պետրոսյանի առաջադրումից հետո, և կուսակցության անդամները որոշել են միավորվել Լևոն Տեր-Պետրոսյանի գլխավորած Հայ ազգային կոնգրես կուսակցության հետ։

## Տես նաև
* Հայաստանի պետական կառավարման համակարգ 
* Քաղաքացիական պայմանագիր

## Ծանոթագրություններ

Կատեգորիա:2007 հիմնադրումներ Հայաստանում
Կատեգորիա:Կուսակցություններ այբբենական կարգով
Կատեգորիա:Հայաստանի կուսակցություններ
Գաղափարախոսական լիբերալների դաշինք

**Գաղափարախոսական լիբերալների դաշինք**, որը հայտնի է նաև որպես **ԳԱԼԱ** **կուսակցություն**, հայկական քաղաքական կուսակցություն։

## Պատմություն
Գաղափարախոսական լիբերալների դաշինքը հիմնադրվել է 2016 թվականի հուլիսի 1-ին՝ Գյումրիում։ Կուսակցությունը հիմնադրվել և ներկայումս գլխավորում է գործարար Վահան Խաչատրյանը։

2016 թվականին կուսակցությունը մասնակցել է Գյումրի քաղաքի ՏԻՄ ընտրություններին՝ հավաքելով ընտրողների ձայների 10,45% -ը և Գյումրու քաղաքային խորհրդում ստանալով 4 մանդատ։ 2016 թվականի ընտրություններից առաջ կուսակցությունը հայտարարել է իր գործունեությունը Գյումրիից դուրս ընդլայնելու ծրագրերի մասին։

Կուսակցությունը 2018 թվականի Երևանի ավագանու ընտրություններին մասնակցել է Հայաստանի կանաչների կուսակցության հետ «Երևանի հանրություն դաշինքի» կազմում։ Դաշինքը Երևանի քաղաքապետի թեկնածու է առաջադրել Անահիտ Թարխանյանին։ Ընտրություններից հետո դաշինքը հավաքել է ձայների ընդամենը 0,69%-ը՝ չկարողանալով ստանալ Երևանի ավագանու որևէ մանդատ։

2021 թվականի հոկտեմբերին Գյումրիում տեղի ունեցած տեղական ընտրություններից առաջ կուսակցությունը հայտարարել է, որ չի մասնակցելու և այլ կուսակցությունների հետ դաշինքներ չի ստեղծելու։

Մինչ օրս կուսակցությունը երբեք չի մասնակցել համապետական ընտրություններին։

## Գաղափարախոսություն
Կուսակցությունն աջակցում է ազատ և արդար ընտրությունների անցկացմանը, ժողովրդավարության ամրապնդմանը, հաշվետու կառավարության ստեղծմանը և անվտանգության բարձրացմանը։

## Ծանոթագրություններ

## Արտաքին հղումներ
* ԳԱԼԱ կուցակցությունը Ֆեյսբուկում

Կատեգորիա:Հայաստանի կուսակցություններ
Յոզեֆ Կոշտյալեկ

**Յոզեֆ Կոշտյալեկ** (չեխ.՝ *Josef Košťálek*. ), չեխ նախկին ֆուտբոլիստ, կիսապաշտպան։ 1934 թվականին Չեխոսլովակիայի հավաքականի կազմում դարձել է աշխարհի առաջնության արծաթե մեդալակիր։

## Ակումբային կարիերա
Կոշտյալեկը հիմնականում հանդես է եկել Պրահայի «Սպարտա» ակումբում. այստեղ, իր նորամուտը նշելով 1929 թվականին, անց է կացրել 16 մրցաշրջան, դարձել Չեխոսլովակիայի հնգակի չեմպիոն, Միտրովայի գավաթի խաղարկության հաղթող։ 1946-1951 թվականներին խաղացել է «Ռակովնիկ» թիմում։ Ակտիվ սպորտին հրաժեշտ տալուց հետո անցել է մարզչական աշխատանքի. մարզել է իր ծննդավայրի՝ Կլադնո քաղաքի ֆուտբոլային թիմը։

## Կարիերան հավաքականում
1930 թվականից Կոշտյալեկն ընդգրկվել է Չեխոսլովակիայի ազգային հավաքականում, որի կազմում հանդես է եկել ինը տարի, անցկացրել 43 հանդիպում, դարձել 2 գոլի հեղինակ, 1934 թվականին Իտալիայում կայացած աշխարհի առաջնությունում նվաճել փոխչեմպիոնի տիտղոսը։ 1938 թվականին Փարիզում Նիդերլանդների ազգային հավաքականի դեմ մրցապայքարում ավելացված ժամանակում նրա խփած գոլի շնորհիվ չեխերի թիմը դուրս է եկել քառորդ եզրափակիչ։

## Մարզական նվաճումներ
* Չեխոսլովակիայի չեմպիոն - **(5):**
: «Սպարտա» (Պրահա) . 1931/32, 1935/36, 1937/38, 1938/39, 1943/44

* Միտրոպայի գավաթի խաղարկության հաղթող - **(1):**
: «Սպարտա» (Պրահա) . 1935

* Միտրոպայի գավաթի խաղարկության եզրափակիչ խաղի մասնակից - **(2):**
: «Սպարտա» (Պրահա) . 1930, 1936

* Միջինչեխական երկրամասի գավաթի խաղարկության հաղթող - **(2):**
: «Սպարտա» (Պրահա) . 1934, 1936

## Ծանոթագրություններ

## Արտաքին հղումներ
* * Statistiky ČMFS

Կատեգորիա:Չեխ ֆուտբոլային մարզիչներ
Կատեգորիա:Չեխ ֆուտբոլիստներ
Կատեգորիա:Չեխոսլովակիայի հավաքականի ֆուտբոլիստներ
Կատեգորիա:Սպարտա Պրահայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլային մարզիչներ այբբենական կարգով
Այլընտրանք կուսակցություն

**Այլընտրանք կուսակցություն,** քաղաքական կուսակցություն Հայաստանում**։**

## Պատմություն
«Այլընտրանք» կուսակցությունը հիմնադրվել է 2018 թվականի հոկտեմբերի 20-ին Երևանում կայացած հիմնադիր համագումարի ժամանակ։ Նախագահ է ընտրվել նախկին ՕԵԿ-ական Էդգար Առաքելյանը։ Առաքելյանը լքել է ՕԵԿ-ը 2018 թվականի հայաստանյան հեղափոխությունից հետո՝ նոր քաղաքական կուսակցություն հիմնելու և ապագա ընտրություններին մասնակցելու նպատակով։

Կուսակցությունը հայտարարել է 2018 թվականի Հայաստանի խորհրդարանական ընտրություններին մասնակցելու իր մտադրության մասին։ Ընտրություններից առաջ կուսակցությունը հայտարարել էր, որ բաց է լինելու քաղաքական դաշինքին միանալու համար, սակայն կուսակցությունը, ի վերջո, չի մասնակցել ընտրություններին։

2022 թվականի հայաստանյան ցույցերի ժամանակ Առաքելյանը հայտարարեց, որ ընդդիմադիր ուժերը կոռումպացված են

Կուսակցությունն Ազգային ժողովում ներկայացուցչություն չունի և ներկայումս հանդես է գալիս որպես արտախորհրդարանական ուժ։

## Գաղափարախոսություն
Կուսակցությունը հայտարարել է, որ իր հիմնական խնդիրն է լինելու վերացնել կոռուպցիայի բոլոր ձևերը Հայաստանում։ Կուսակցությունը նաև աջակցում է երկրում տնտեսության և սոցիալական ինչպես նաև մարդու իրավունքների ամրապնդմանը։

## Ծանոթագրություններ

## Արտաքին հղումներ
* Այլընտրանք կուսակցությունը Ֆեյսբուքում

Կատեգորիա:2018 հիմնադրումներ Հայաստանում
Կատեգորիա:2018 հիմնադրված կուսակցություններ
Կատեգորիա:Հայաստանի կուսակցություններ
Էրմին Դավիդ

**Էրմին Դավիդ** (, ), Փարիզյան դպրոցի ֆրանսիացի նկարչուհի, Ժյուլ﻿ Պասկինի կինը և բնորդը։

## Կենսագրություն
Էրմին Դավիդը ծնվել է 1886 թվականին, եղել է ապօրինի երեխա։ Ժակ-Լուի Դավիդի ծոռն է։

Սովորել է Ժան Պոլ Լորան նրբագեղ արվեստների փարիզյան դպրոցում (1902-1905)։

Ցուցադրվել է 1905 թվականից։ Եղել է Փարիզյան դպրոցի անդամ։ Խումբը բաղկացած էր ոչ ֆրանսիացի ներգաղթյալ, հատկապես Արևելյան Եվրոպայից նկարիչներից, որոնք աշխատում էին Փարիզում մինչև Առաջին համաշխարհային պատերազմը։ 1907 թվականին ծանոթացել է Ժյուլ﻿ Պասկինի հետ, նրա հետ կյանքը կիսել Մոնմարտրում և Մոնպառնասում։ 1915 թվականին Պասկինի հետ ուղևորվել է ԱՄՆ, որտեղ էլ 1918 թվականին նրանք ամուսնացել են։

1920 թվականին, վերադառնալով Փարիզ, նրանք անհատական ցուցահանդեսներ են ունեցել հայտնի պատկերասրահներում։ Էրմին Դավիդին բարձր են գնահատել քննադատները և հավաքորդները։ Նրա լավագույն աշխատանքները թվագրվում են 1920-ական և 30-ական թվականներին։

Նկարչուհու աշխատանքները պահվում են Քվեբեկի գեղարվեստի ազգային թանգարանում։

## Ստեղծագործություն
Բացի գեղանկարչությունից (բնանկարներ, նատյուրմորտներ)՝ զբաղվել է գծանկարչությամբ և փորագրությամբ։

Նկարազարդել է Մարի Մադլեն դը Լաֆայետի «Կլևեի արքայադուստրը», Բենժամեն Անրի Կոնստան դը Ռեբեկի «Ադոլֆ» վեպը, Ժյուլ Ամեդե Բարբե դ՚Օրևիլյի «Դենդիզիմ և Ջորջ Բրամել» էսսեն, Վիկտոր Հյուգոյի, Արթյուր Ռեմբոյի, Ալեն-Ֆուրնիեի, Մարսել Պրուստի, Պոլ Լուի Շառլ Մարի Կլոդելի, Ժան Ժիրոդուի, Վալերի Լարբոյի, Ժան Ժիոնոյի և այլոց գրքերը։

## Կոչումներ
* Պատվո լեգեոնի շքանշանի ասպետ (1932)

## Ցուցահանդեսների ալբոմներ
* Paintings by Hermine David. — : Brummer Gallery, 1924.
* Exposition Hermine David: peintures, aquarelles, dessins. — : Galerie E. Druet, 1925.
* L’oeuvre gravé d’Hermine David. — : French Institute, 1949.
* Les Ateliers de Pascin et de ses amis: Hermine David, Pierre Dubreuil, Per Krogh. — : Musée de Montmartre, 199-?
* Bibliographie des livres illustrés par Hermine David/ Claude Thibault, Claude Lefebvre, eds. — Le Mans: Bibliotheque Artistique, 1993

## Գրականություն
* *Snyderman E. P.* Pascin and the demons of chance. — Silver Spring: Beckham Publications Group, 2003 (роман).
* *Benoit M.* Hermine David (1886—1970): peintre-graveur de l'École de Paris. — : Editions Jean Paul Villain, 2006.

## Ծանոթագրություններ

## Արտաքին հղումներ
* Անհատական կայք
* Ֆրից Շտուկենբերգ. Էրմին Դավիդի դիմանկարը, 1909 

Կատեգորիա:20-րդ դարի նկարչուհիներ
Կատեգորիա:20-րդ դարի ֆրանսիացի նկարիչներ
Կատեգորիա:Բնորդուհիներ
Կատեգորիա:Կին արվեստագետներ
Կատեգորիա:Փարիզի գեղարվեստի ազգային բարձրագույն դպրոցի շրջանավարտներ
Կատեգորիա:Ֆրանսիացի արվեստագետներ
Կատեգորիա:Ֆրանսիացի դիմանկարիչներ
Կատեգորիա:Ֆրանսիացի նկարչուհիներ
Հայոց Արծիվներ. Միասնական Հայաստան կուսակցություն

**Հայոց Արծիվներ. Միասնական Հայաստան**, հայկական քաղաքական կուսակցություն։ Հիմնադրվել է 2018 թվականի հունիսի 23-ին և այժմ ղեկավարում է Խաչիկ Ասրյանը։

## Պատմություն
«Հայոց Արծիվներ. Միասնական Հայաստան» կուսակցությունը հիմնադրվել է 2018 թվականի հունիսին, և կուսակցության նախագահ է ընտրվել Խաչիկ Ասրյանը։ Կուսակցությունը հայտարարել է 2021 թվականի Հայաստանի խորհրդարանական ընտրություններին մասնակցելու իր մտադրության մասին։ Սակայն 2021 թվականի հունիսի 7-ին կուսակցությունը հաստատել է, որ հրաժարվում է իր մասնակցությունից ընտրություններին և բոյկոտելու է ընտրությունները այնքան ժամանակ, քանի դեռ չի վերականգնվել Հայաստանի անվտանգությունն ու տարածքային ամբողջականությունը։ Ներկայումս կուսակցությունն ԱԺ-ում ներկայացուցչություն չունի և հանդես է գալիս որպես արտախորհրդարանական ուժ։

## Գաղափարախոսություն
Կուսակցությունը աջակցում է Հայ առաքելական եկեղեցու գործունեությանը, Միացյալ Հայաստանի ստեղծմանը և Ռուսաստանի հետ մերձեցմանը։ Նախագահ Խաչիկ Ասրյանը հայտարարել է «Մենք պետք է առաջ շարժվենք, հզորացնենք Հայաստանն ու Ռուսաստանը՝ որպես հավատարիմ քրիստոնյա եղբայրներ և դաշնակից-բարեկամ պետություններ։ Հայերի կողմից մեզ տրված հայկական բարձրավանդակում խաղաղության ապահովումը բացառապես կախված է Հայաստանի և Ռուսաստանի ազնիվ, անփոխարինելի բարեկամությունից::

## Ծանոթագրություններ

## Արտաքին հղումներ
* Հայոց Արծիվներ. Միասնական Հայաստան կուսակցությունը Ֆեյսբուքում

Կատեգորիա:2018 հիմնադրված կուսակցություններ
Կատեգորիա:Հայաստանի կուսակցություններ
Հայկական երազանք կուսակցություն

**Հայկական երազանք կուսակցություն,** քաղաքական կուսակցություն Հայաստանում։ Այն հիմնադրվել է 2018 թվականին և ներկայումս ղեկավարում է Արմեն Մկրտչյանը։

## Պատմություն
Կուսակցության հիմնադիր համագումարը տեղի է ունեցել 2018 թվականի հոկտեմբերի 24-ին, նախագահ է առաջադրվել Արմեն Մկրտչյանը։ Թեև կուսակցությունն անմիջականորեն չի մասնակցել 2018 թվականի Հայաստանի խորհրդարանական ընտրություններին, կուսակցության մի քանի անդամներ առաջադրվել են «Մենք» դաշինքի ընտրական ցուցակով։ Ընտրությունների արդյունքում «Մենք» դաշինքը հավաքել է ընտրողների ձայների ընդամենը 2,0%-ը՝ չկարողանալով որևէ մանդատ ստանալ Ազգային ժողովում։

«Հայկական երազանք» կուսակցությունը ընտրություններից հետո շնորհավորել է ընտրություններում հաղթած «Իմ քայլը» դաշինքին և Նիկոլ Փաշինյանին՝ վարչապետ ընտրվելու կապակցությամբ։ Կուսակցությունն այնուհետև հայտարարել է, որ ընտրություններն անցել են ազատ և արդար, և որ քաղաքացիները վերջնականապես մերժեցին նախկին իշխող «Հանրապետական» կուսակցությանը։

Կուսակցությունը որևէ ներկայացուցչություն չունի Ազգային ժողովում և ներկայումս գործում է որպես արտախորհրդարանական ուժ։

## Գաղափարախոսություն
Կուսակցության հայտարարության մեջ ասվում է, որ՝ «թավշյա հեղափոխությունը Հայաստանի քաղաքացիների ուսերից հանեց քրեաօլիգարխիկ համակարգի ծանր լուծը, և այժմ հեղափոխության վերջնական հաղթանակին հասնելու համար պետք է ստեղծվի կառավարման նոր, իրապես ժողովրդավարական քաղաքական և տնտեսական համակարգ»։

## Ծանոթագրություններ

## Արտաքին հղումներ
* Հայկական երազանք կուսակցությունը Ֆեյսբուկում

Կատեգորիա:2018 հիմնադրված կուսակցություններ
Կատեգորիա:Հայաստանի կուսակցություններ
Բազմածաղկունություն

**Բազմածաղկունություն**, բազմաբերություն, ռեմոնտանտություն ( վերաբարձրացում, վերածաղկում), 1 վեգետացիայի ընթացքում բույսի կրկնակի կամ բազմակի ծաղկումն ու պտղաբերումը։

## Նկարագրություն
Դիտվում է հանգստի կարճ փուլ ունեցող բույսերի (ցիտրուսայիններ, գեղազարդիչ թփուտներ (բազմածաղկուն վարդենի, թեյավարդ, եղրևանումի քանի տեսակներ)), հատապտուղների (մորենու, ելակի, գետնաելակի մի քանի սորտեր), ծաղկավոր բույսերի (բեգոնիա մշտածաղկավոր, անծերի, վառվռուկ, լոբելիա) մոտ։ Բազմածաղկունություն հազվադեպ նկատվում է նաև թզենու, տանձենու և բալենու մոտ։

Կատեգորիա:Գյուղատնտեսություն
Կատեգորիա:Բուսաբանությունը Հայաստանում
Բազուդին

**«Բազուդին»**, դիազինոն, քիմիական պատրաստուկ՝ բույսերը վնասատու միջատներից պաշտպանելու համար։ Շփման ազդեցության միջատասպան է։

## Արտադրություն
Արտադրվում է 40 տոկոսանոց թրջելի փոշու, 60 տոկոսանոց խտացված էմուլսիայի, 10 և 5 տոկոանոսանոց հատիկների ձևով։

## Կիրառություն
Կիրառվում է 1–2 անգամ շաքարի ճակնդեղի, ցորենի, առվույտի, եգիպտացորենի, բանջարեղային մշակաբույսերի բազմաթիվ կրծող և ծծող վնասատուների դեմ (ցանքերի սրսկում, հատիկների ներմուծում հող)։ Բազուդինի ծախսի չափաքանակը կախված է մշակաբույսի և պատրաստուկի ձևից։

## Մշակում
Վերջին մշակումը թույլատրվում է բերքահավաքից առաջ՝ 20–30 օրից ոչ ուշ։ Խիստ թունավոր է մարդկանց և կենդանիների համար։ Առավելագույն թույլատրելի կոնցենտրացիան սննդամթերքներում (հատիկ, սոխ, կաղամբ, կարտոֆիլ) 0,1 մգ/կգ է։

## Ծանոթագրություններ

Կատեգորիա:Գյուղատնտեսություն
Բաց դաշտ

**Բաց դաշտ**, հողի չպաշտպանված (բաց) մակերես, որտեղ մշակվում են բանջարեղենային կամ գեղազարդիչ բույսեր։

## Նկարագրություն
1–5&nbsp;°C միջին օրական ջերմաստիճանի ժամանակ, հողի հասունացմանը զուգընթաց, վաղ գարնանը (որոշ դեպքերում նաև աշնանը) Բաց դաշտում ցանում են ցրտադիմացկուն բանջարեղենային՝ կաղամբազգի, նեխուրազգի ընտանիքների բույսեր, ինչպես նաև ճակնդեղի, սալաթի, սպանախի, ոլոռի սերմեր։ Դդմազգիների, մորմազգիների ընտանիքի ջերմասեր մշակաբույսերի, ինչպես նաև լոբու և եգիպտացորենի սերմերը ցանում են 10–15&nbsp;°C միջին օրական ջերմաստիճանի դեպքում։ Բաց դաշտն անմիջականորեն կապված է պաշտպանված գրունտի հետ, որտեղ աճեցնում են բույսերի սածիլներ։ Բաց դաշտում ցրտադիմացկուն բույսերի սածիլներն աճեցնում են 5–10&nbsp;°C, ջերմասեր բույսերինը՝ 15&nbsp;°C միջին օրական ջերմաստիճանների պայմաններում, սակայն գարնանային ցրտահարությունների ավարտից հետո։

Կատեգորիա:Գյուղատնտեսություն
Արջուկներ

Արջի Միջատներ 

**Արջուկներ** (), իշախառանչ, ուղղաթևների կարգի արջուկների ընտանիքի միջատներ։

## Նկարագրություն
alt=|ձախից|372x372փքս|Արջուկի առջևի վերջույթները նման են խլուրդի թաթերին և ծառայում են բույն փորելու համար
Երկարությունը՝ 25–60 մմ։ Հայտնի է 46 տեսակ՝ տարածված բոլոր մայրցամաքներում։ Հայաստանում ամենուրեք տարածված է Արջուկների սովորականը կամ իշախառանչը (Gryllotalpa gryllotalpa)։ Արջուկներին բնորոշ են առջևի փորողոտքերը, եռանկյունաձև կաշեկերպ վերնաթևերը, քուղերով փաթաթված հետին թևերը և ցերկաները։ Հողի վերին շերտերումանցուղիներ բացելով՝ Արջուկները կրծում են բույսի արմատները և 10–20 սմ խորության վրա առաջացնում բներ, որտեղ էլ ձվադրում են։ Վնասում են դաշտային և բանջարային մշակաբույսերը, տնկարաններում՝ պտղատու մշակաբույսերի և անտառատեսակների սերմնաբույսերը։ Պայքարի միջոցառումները միջշարային խորը փխրեցում Արջուկների բների և անցուղիների ոչնչացման համար, թունավոր գրավչանյութերի կիրառում։

## Կենսաբանություն
Արջուկները գրեթե ապրում են հողի տակ, փորում են թունելային համակարգ։ Ամառվա ընթացքում բները փորվում են ոչ այնքան խոր, սակայն ձմռանը նախապատրաստվում են երկար մուտքերով բներով, որոնք մակերևույթի մոտ ունեն 45—60° տեղադրություն և մինչև 25-60 սմ խորություն։  Միջատները սովորաբար նախընտրում են այն վայրերը, որտեղ հողն առավել բերրի է և բավականաչափ խոնավ։ Անթրոպոգեն գոտում հաճախ հանդիպում են այգիներում և բանջարանոցներում։ Որոշ տեսակներ, ինչպիսիք են *Gryllotalpa unispina*-ները, ծովերի և լճերի ափամերձ հատվածներում և խոնավ աղուտներում տարածված *հալոֆիլներ* են։

## Ծանոթագրություններ

Կատեգորիա:Ուղղաթևավորներ
Կատեգորիա:Միջատներ
Կատեգորիա:Կենսաբանական տեսակներ
Բալասանյան դաշինք

**Բալասանյան դաշինք սոցիալական կուսակցություն**, որը հայտնի է նաև որպես **Բալասանյան դաշինք**, հայկական քաղաքական կուսակցություն։

## Պատմություն
Բալասանյան դաշինք սոցիալական կուսակցությունը հիմնադրվել է 2016 թվականին և ղեկավարվում է Միսակ Բալասանյանի և նրա հոր՝ ԲՀԿ նախկին անդամ Սամվել Բալասանյանի կողմից։

2016 թվականի սեպտեմբերին կուսակցությունը մասնակցել է Գյումրու ավագանու ընտրություններին՝ հավաքելով ընտրողների ձայների 34.75%-ը։

2021 թվականի հոկտեմբերի 17-ին կուսակցությունը մասնակցել է Գյումրիի քաղաքի ավագանու ընտրություններին։ Կուսակցությունը Գյումրու քաղաքային խորհրդում ստացել է 14 մանդատ։  Կուսակցության քաղաքապետի թեկնածուն եղել է Վարդգես Սամսոնյանը, որը Գյումրու քաղաքապետ է դարձել 2021 թվականի նոյեմբերի 4-ին։ Ընտրություններից առաջ կուսակցությունը որոշել է մասնակից մյուս ուժերից ոչ մեկի հետ որևէ քաղաքական դաշինք չստեղծել։ Սակայն ընտրություններից հետո և «Քաղաքացիական պայմանագիր» կուսակցությունը և Ազգային քրիստոնեական կուսակցությունը աջակցություն են առաջարկել քաղաքային խորհրդում մեծամասնություն կազմելու համար։

Կուսակցությունը երբեք չի մասնակցել համապետական ընտրություններին։

## Գաղափարախոսություն
Կուսակցությունն աջակցում է Գյումրիի կայուն զարգացմանը և քաղաքի ենթակառուցվածքների ու ճանապարհների բարելավմանը։

## Ծանոթագրություններ

Կատեգորիա:Հայաստանի կուսակցություններ
Կապույտ մորուքը (Ամելի Նոթոմբ)

**Կապույտ մորուքը** (), բելգիացի գրող Ամելի Նոթոմբի քսանմեկերորդ վեպը, որը գրել է 2012 թվականին, ֆրանսերեն։ «Կապույտ մորուք» վեպում Ամելի Նոտոմբը վերաշարադրել է Շառլ Պեռոյի հայտնի «Կապույտ մորուքը» հեքիաթը։ Վեպում առկա են մահվան, սպանության, սիրո և բազմակնության թեմաներ։

2023 թվականին գիրքը Newmag հրատարակչությունում հրատարակվել է հայերեն, շնորհանդեսը տեղի է ունեցել նույն թվականի սեպտեմբերի 9-ին՝ «Ֆրանսիական գրքի փառատոն» միջոցառման ընթացքում։

## Սյուժե
Բելգիայից ժամանած քսանհինգամյա ուսուցչուհի Սատուրնինան բնակարան է փնտրում Փարիզում։ Նրա ուշադրությունը գրավում է մի գովազդ՝ կենտրոնում շատ էժան վարձով է տրվում ընդարձակ սենյակ։ Նա հիացած գնում է նշված հասցեով և պարզում, որ տան տերը շատ տարօրինակ տղա է։ Սատուրնինեն ստիպված է լինում ապրել տանտիրոջ հետ և ընդունել նրա պայմանները՝ երբեք չմտնել արգելված սենյակ, ընթրել նրա հետ և դառնալ նրա սրտակիցը։ Իսպանացի առեղծվածային այդ ազնվականը հայտնի է նրանով, որ նրա նախկին ութ վարձակալուհիները յուրաքանչյուրն իր հերթին առեղծվածային կերպով անհետացել են։

Ի վերջո, Սատուրնինան իմանում է իր նախորդների ճակատագրի և մութ սենյակի գաղտնիքների մասին։

## Ծանոթագրություններ

Կատեգորիա:2012 վեպեր
Կատեգորիա:21-րդ դարի գրականություն
Կատեգորիա:Newmag հրատարակչության գրքեր
Կատեգորիա:Գրական ստեղծագործություններ այբբենական կարգով
Կատեգորիա:Գրական ստեղծագործություններ այբբենական կարգով
Կատեգորիա:Վեպեր այբբենական կարգով
Կատեգորիա:Ֆրանսերեն գրքեր
Քրիստոնեա-դեմոկրատական վերածնունդ կուսակցություն

**Քրիստոնեա-դեմոկրատական վերածնունդ կուսակցություն**, որը հայտնի է նաև որպես **Հայաստանի Քրիստոնեա-դեմոկրատական շարժում**, Քրիստոնեա-դեմոկրատական քաղաքական կուսակցություն Հայաստանում, որը հիմնադրվել է 2018 թվականի սեպտեմբերի 15-ին։

## Պատմություն
Կուսակցությունը հիմնադրվել է 2018 թվականի սեպտեմբերի 15-ին Երևանում տեղի ունեցած միջոցառման ժամանակ։

Կուսակցությունն մասնակցել է 2018 թվականի Հայաստանի խորհրդարանական ընտրություններին, սակայն կուսակցությունը ստացել է ընտրողների ձայների ընդամենը 0,51%-ը և չի կարողացել որևէ քաղաքական ներկայացուցչություն ստանալ Ազգային ժողովում։ Կուսակցությունը ընտրություններին մասնակցելու համար առաջադրել է 82 թեկնածու, այդ թվում՝ «Հայք» կուսակցության որոշ անդամների։

Ընտրությունների արդյունքում կուսակցությունը խոստացել է սատարել Նիկոլ Փաշինյանի ընտրված կառավարությանը, սակայն նաև հանդես կգա որպես արտախորհրդարանական ուժ՝ երկրում ժողովրդավարական սկզբունքների պահպանումն ապահովելու համար։

2021 թվականի մայիսին կուսակցությունը «Հանուն հանրապետության» կուսակցության հետ ձևավորել է ընտրական դաշինք։ «Շիրինյան-Բաբաջանյան դեմոկրատների դաշինք»-ը հայտարարել Է 2021 թվականի խորհրդարանական ընտրություններին Արման Բաբաջանյանի հետ՝ որպես առաջնորդ մասնակցելու մտադրության մասին։ Ընտրությունների արդյունքում դաշինքը ստացել է ընտրողների ձայների 1,50%-ը՝ չկարողանալով որևէ տեղ գրավել Ազգային ժողովում։

## Գաղապարախոսություն
Կուսակցությունը սատարել է 2018 թվականի հայկական հեղափոխության իրադարձություններին և ձգտել է ամրապնդել հեղափոխության արդյունքները ՝ ստեղծելով նոր քաղաքական կուսակցություն՝ հիմնված քրիստոնեական բարոյականության և ժողովրդավարական արժեքների վրա։ Մամուլի համար հայտարարության ժամանակ Լևոն Շիրինյանը հայտարարել է՝ «մենք ցանկանում ենք զարգացնել երկրի մշակութային արժեքները և վերակենդանացնել հայկական բարձր մշակույթը»։

Կուսակցության նախագահը նաև հայտարարել է, որ հիմնական գաղափարախոսությունը լինելու է սոցիալիզմի և պահպանողականության համադրությունը, ընդ որում՝ ինքը վճռականորեն հանդես կգա լիբերալիզմի դեմ։ Շիրինյանը հայտարարել է՝ «90-ականներին ունեինք կոմունիստական ծայրահեղություն, հիմա էլ՝ լիբերալիզմի։ Երկուսն էլ վտանգավոր են, երկուսն էլ տեղ չտանող ուղղություններ են»։

Տնտեսական առումով կուսակցությունը պաշտպանում է ուժեղ սոցիալական շուկայական տնտեսություն և արդյունաբերական հատվածի վերածնունդ։

Ինչ վերաբերում է արտաքին քաղաքականությանը, ապա կուսակցությունը չի ցանկանում լիովին մերձենալ ոչ Ռուսաստանի, ոչ Արևմուտքի հետ։ Կուսակցությունը դեմ է Հայաստանի ռուսացմանը,  կուսակցական առաջնորդները հանդես են գալիս չեզոքության պահպանման և Ռուսաստանի հետ փոխշահավետ հարաբերությունների զարգացման օգտին։

## Խորհրդարանական ընտրություններ

## Տես նաև
* Հայաստանի պետական կառավարման համակարգ

## Ծանոթագրություններ

## Արտաքին հղումներ
* Կուսակցության էջը ֆեյսբուքում

Կատեգորիա:2018 հիմնադրված կուսակցություններ
Կատեգորիա:Եվրոպայի քրիստոնյա-դեմոկրատական կուսակցություններ
Կատեգորիա:Հայաստանի կուսակցություններ
Էդգար Սևիկյան

**Էդգար Մարտիրոսի Սևիկյան** (),  ռուսաստանցի հայ ֆուտբոլիստ, «Ֆերենցվարոշ» հունգարական ակումբի և Հայաստանի հավաքականի կիսապաշտպան։

## Ակումբային կարիերա
Մոսկվայի Լոկոմոտիվի սան է։ Էդգարի հայրը ապրում է Մոսկվայում։ 2017 թվականին մեկնում է Վալենսիա տեսակցելու մորը և եղբորը, այսպիսով նրան հնարավորություն է ընձեռնվում դառնալ իսպանական Լևանտեի ֆուտբոլիստ։ Էդգարից հետո Լեվանտեի ակադեմիա է ընդունվում նաև եղբայրը։ 2019 թվականի հունիսի 22-ին ակումբի հետ կնքում է պրոֆեսիոնալ պայմանագիր երեք տարի ժամկետով։

2020 թվականի հունվարի 19-ին նորմաուտն է նշում «Ատլետիկո Լևանտե» ակումբում, փոխարինման մտնելով երկրորդ խաղակեսում «Սաբադել» ակումբի դեմ խաղում (0:1)։ Մեկ շաբաթ անց մասնակցելով հիմնական կազմում Էրկուլեսի դեմ խաղում դառնում է գոլի հեղինակ՝ թիմին բերելով հաղթանակ 3:1 հաշվով։

2020 թվականի դեկտեմբերի 5-ին նորամուտն է նշում Իսպանիայի Լա Լիգայի առաջնությունում՝ 83-րդ րոպեին փոխարինման մտնելով Խետաֆեի դեմ խաղում (3:0), արդյունավետ գործողություններով աչքի չի ընկել։

2022 թվականի հուլիսից տեղափոխվել է Ռուսաստանի առաջնության «Պարի Նիժնի Նովգորոդ» ակումբ։ Ռուսական ակումբում արդյունավետ խաղ ցուցադրելուց հետո փոխում է ակումբային գրանցումը և 2024 թվականի հունվարիի 17-ից հանդես է գալիս հունգարական «Ֆերենցվարոշ» ակումբում։

## Կարիերան հավաքականում
Խաղացել է Ռուսաստանի տարբեր տարիքային խմբերի պատանեկան հավաքականներում։

2023 թվականի սեպտեմբերին հրավիրվել է Ռուսաստանի ազգային հավաքականի ուսումնական հավաքին մասնակցելու, բայց հրաժարվել է մասնակցել հայտարարելով, որ արդեն ընդունել է Հայաստանի ազգային հավաքականում հանդես գալու հրավերը։ 
Հավաքականում առաջին գնդակը խփել է 2024 թվականի մարտի 27-ին Պրահայում՝ Չեխիայի հետ կայացած ընկերական խաղում։

## Ծանոթագրություններ

## Արտաքին հղումներ
* Профиль на сайте «Пари НН» 

Կատեգորիա:Լա Լիգայի ֆուտբոլիստներ
Կատեգորիա:Լևանտեի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Հայաստանի հավաքականի ֆուտբոլիստներ
Հանրային ձայն կուսակցություն

**Հանրային ձայն կուսակցություն,** հայկական քաղաքական կուսակցություն։ Հիմնադրվել է 2022 թվականին, նախագահն է Արտակ Գալստյանը։

## Պատմություն
Հանրային ձայն կուսակցությունը ստեղծվել է 2022 թվականի օգոստոսի 6-ին, Արտակ Գալստյանը հիմնադիր համագումարում ընտրվել է կուսակցության նախագահ,։ Կուսակցությունը հայտարարել է իր ընդդիմադիր լինելու մասին։ Ներկայումս կուսակցությունն Ազգային ժողովում չունի որևէ ներկայացուցչություն և գործում է որպես արտախորհրդարանական ուժ։

2022 թվականի նոյեմբերի 18-ին Երևանում հարձակվել են «Հանրային ձայն» կուսակցության կենտրոնական գրասենյակի վրա և վրան սպիտակ ներկ լցրել։

2023 թվականի ապրիլին կուսակցության տաս անդամներ շինծու գործերով ձերբակալվել են, այդ թվում նաև կուսակցության նախագահ Արտակ Գալստյանը։ Կուսակցությունը մասնակցել է Երևանի 2023 թվականի քաղաքապետի ընտրություններին և քաղաքապետի թեկնածու է առաջադրել Արտակ Գալստյանին։ Կուսակցությունը ստացել է ընտրողների ձայների 9,68 %-ը և ստացել 7 մանդատ։ 2023 թ-ի վերջին կուսակցության բլոգեր Վարդան Ղուկասյանը (Դոգ) մականվամբ, օգտվելով Արտակ Գալստյանի բանտարկված լինելուց, փորձեց իշխանազավթում իրականացնել կուսակցությունում։ Վարդան Ղուկասյանը, նրա քույրերը Լուսինե և Կարինե Ղուկասյանները հաղորդումներ ներկայացրեցին արդեն իսկ կալանավորված Արտակ Գալստյանի դեմ։ Վարդան Ղուկասյանը գործարքի գնաց ՔՊ խմբակցության հետ և Արտակ Գալստյանին շարունակական կալանքի տակ պահելու, իր նկատմամբ միջազգային հետախուզում դադարեցնելու դիմաց Տիգրան Ավինյանին ընտրեց քաղաքապետ, թանկացրեց կարմիր գծերը, հասարակական տրանսպորտի սակագինը, գույքահարկի և աղբահանության վճարները։ Վարդան Ղուկասյանի կողմից Հանրային Ձայնի նախընտրական ցուցակ մտցված և ավագանի դարձած Անույշ Խուդավերդյանը, Անուշ Գինոսյանը և Գրիգոր Հարությունյանը դարձան ՔՊ -ի կցորդ և սկսեցին քվեարկել նրանց նախագծերի օգտին։ Սակայն բանտում գտնվող Արտակ Գալստյանը հեռացրեց խառնակչին կուսակցության շարքերից և փաստացի կասեցրեց կուսակցության պառակտումը։ Հետագայում բանտում գտնվող Արտակ Գալստյանը և կուսակցության փոխնախագահ Վահան Ավագյանը, անհարգելի բացակայությունների համար, ավագանուց հեռացրեցին Անույշ Խուդավերդյանին և Անուշ Գինոսյանին։ Վարդան Ղուկասյանը և իր աջակիցները, թվով հինգ հոգի նույնպես փորձեցին կուսակցություն հիմնել, սակայն անհրաժեշտ 300 մասնակից չկարողացան հավաքել։ Պետական ռեգիստրից մերժում ստանալուց հետո, Վարդան Ղուկասյանը և իր համակիրներին հաջողվեց կեղծ փաստաթղթերով, մասնակիցների ստորագրություն կեղծելով գրանցել ԴՈԿ  կուսակցությունը, սակայն կեղծիքը բացահայտվեց  և այժմ հարուցված է քրեական վարույթ։

## Գաղափարախոսություն
Կուսակցությունը հավատում է Հայաստանի հետ Արցախի միավորմանը, երկրի անվտանգության բարձրացմանը, կոռուպցիայի դեմ պայքարին, սոցիալական արդարության և օրենքի գերակայության բարելավմանը, ինչպես նաև ազգային փոքրամասնությունների իրավունքների պաշտպանությանը։ Կուսակցությունը նաև աջակցում է երկրում ժողովրդավարական ինստիտուտների ամրապնդմանը, ընտրական բարեփոխումների անցկացմանը և տնտեսության աջակցությանը։

## Ծանոթագրություններ

Կատեգորիա:Հայաստանի կուսակցություններ
Ազգային անվտանգություն կուսակցություն

**Ազգային անվտանգություն կուսակցություն**, քաղաքական կուսակցություն Հայաստանում։

## Պատմություն
Կուսակցությունը ղեկավարում է Գառնիկ Իսագուլյանը և ԱԺ-ում ներկայացվածություն չունի։ Կուսակցությունը ներկայումս հանդես է գալիս որպես արտախորհրդարանական ուժ։

2013 թվականի Երևանի ավագանու ընտրություններից առաջ կուսակցությունը հայտարարել է, որ չի մասնակցելու և չի պաշտպանելու որևէ այլ կուսակցության։ 2013 թվականի Հայաստանի նախագահական ընտրություններից առաջ կուսակցությունը հայտարարել է, որ կաջակցի նախագահական ընտրությունների հաղթողին՝ ակտիվորեն մասնակցելով անվտանգ, արդար և ապահով Հայաստանի կառուցմանը։

2020-2021 թվականներին Հայաստանում տեղի ունեցած բողոքի ակցիաներից հետո Գառնիկ Իսագուլյանը նախագահ Արմեն Սարգսյանին մեղադրել է «Լուսավոր Հայաստանի» առաջնորդ Էդմոն Մարուքյանին սատարելու մեջ՝ հաջորդ վարչապետը դառնալու համար։

## Գործունեություն
2014 թվականին Շոտլանդիայի անկախության հանրաքվեից առաջ կուսակցությունը նամակ է հղել Շոտլանդիայի ազգային կուսակցությանը՝ մաղթելով հաջողություններ գալիք անկախության հանրաքվեում Շոտլանդիայի ինքնորոշմանը հասնելու գործում։

2016 թվականին Երևանում «Սասնա Ծռեր» համահայկական կուսակցության կողմից ՊՊԾ գնդի գրավումից հետո, Իսագուլյանը կուսակցության անվանել է որպես հանցավոր։

2020 թվականի նոյեմբերի 9-ին կուսակցությունը համատեղ հռչակագիր է ստորագրել Հայրենիքի փրկության շարժման անդամ մյուս կուսակցությունների հետ՝ կոչ անելով վարչապետ Նիկոլ Փաշինյանին հրաժարական տալ Հայաստանում 2020-2021 թվականների ցույցերի ժամանակ։

2020 թվականի դեկտեմբերի 23-ին Գառնիկ Իսագուլյանը ձերբակալվել է վարչապետ Նիկոլ Փաշինյանի դեմ բռնություն գործադրելու հրապարակային կոչեր հնչեցնելու կասկածանքով։

## Ծանոթագրություններ

Կատեգորիա:Հայաստանի կուսակցություններ